Vi er en familie på 6 og vi havde 4 skønne dage i Franciscos lejlighed. Der stod frisk frugt på bordet og kølige drikkevarer i køleskabet og en veloplagt vært tog imod os. Francisco svarede promte på alle henvendelser og var meget hjælpsom og gæstfri. Lejligheden levede fuldstændig op til vores forventninger og vi nød især den store tagterrasse med den fantastiske udsigt. Alt er inde for rækkevidde og de skønne calaer ligger indenfor gåafstand. Poolen er ikke så stor men vi nød at kunne springe i havet direkte fra klipperne. Skønt område og fantastisk gæstfri vært. Tak for denne gang.